હરિયાણામાં રથયાત્રા કાઢવાની તૈયારી કરી રહેલા પૂર્વ મુખ્યમંત્રી ભુપેન્દ્રસિંહ હડ્ડાની મુશ્કેલીઓ વધી ગઈ છે. કેન્દ્રીય તપાસ બ્યુરો (સીબીઆઈ)એ માનેસર જમીન કૌભાંડમાં હડ્ડા અને તેની સરકારમાં રહેલા દિગ્ગજ અધિકારીઓ સહિત 34 લોકો વિરુદ્ધ ચાર્જશીટ દાખલ કર્યું છે. અંદાજે 80 હજાર પાનાની ચાર્જશીટ સંબંધીત દસ્તાવેજ સીબીઆઈ અધિકારી બે કબાટમાં પંચકૂલા સીબીઆઈ કોર્ટમાં લાવ્યા હતાં. સીબીઆઈના વિશેષ જજે 26 ફેબ્રુઆરી સુધી અન્ય દસ્તાવેજ જમા કરાવવા માટે કહ્યું છે.